Грамадзянін М. украў у жанчыны кашалёк. Акрамя грошаў, там знаходзілася пластыкавая банкаўская картка і… этыкетка, на якой быў напісаны пін-код да карткі. Мужчына не доўга ламаў галаву як ёй скарыстацца — разлічыўся за набытыя прадукты і спіртное ў магазіне. А яшчэ — зняў з карткі 20 рублёў. Зняў бы і больш, ды грошы скончыліся. На што спадзяваўся злачынца? Што ніхто ні пра што не даведаецца? У наш час развіцця тэхналогій так разважаць як мінімум наіўна. Сведчанне таму — далейшае развіццё падзей.